O **cantón de Zürich**(en alemán **Zürich**, en francés **Zurich**, en italiano **Zurigo**, en romanche **Turigt**) é un dos vinte e seis cantóns suízos. Zúric, a súa capital, é coñecida como a metrópole máis pequena do mundo.

Zuric é o cantón máis poboado de Suíza, con máis de 1 300 000 habitantes. A lingua oficial do cantón é o alemán, aínda que a maioría da poboación fala un dialecto alemán chamado *Züritüütsch*, que é unha das variantes do *Schwiizerdütsch*.

Xeografía
---------

O cantón sitúase ao norte dos Alpes. Limita ao norte co cantón de Schaffhausen e con Baden-Wurtemberg (Alemaña), ao sur cos de Zug e Schwyz, ao leste cos de Turgovia e Sankt Gallen, e ao oeste co de Argovia. Gran parte do lago de Zúric pertence ao cantón.

Ten 1.729 km², dos que o 80 % é considerado territorio produtivo. As fragas cobren 505 km², e os lagos 73 km². Os lagos máis importantes son o de Zúric, o Greifensee e o Pfäffikersee.

A maior parte do cantón está formada por estreitos vales fluviais estreitos dirixidos cara ao norte, desembocando no río Rin. As zonas máis motañosas están cara ao noroeste e o sueste. O río Linth é o principal afluente do lago de Zúric, do que sae o río Limmat, que constitúe o val máis importante do cantón.

Historia
--------

O cantón de Zúric está constituído polos territorios adquiridos pola capital até finais de 1803. A parte baixa do cantón foi anexionada ao territorio zuriqués en 1362. A parte norte entrou a formar parte logo de que arrebatarlle aos Habsburgo a cidade de Winterthur en 1467. A constitución cantonal foi promulgada en 1869.

Economía
--------

Gran parte do territorio é cultivado, especialmente cara ao norte e o leste, pero o cantón de Zúric non se considerada unha zona agrícola. A industria manufactureira predomina en todo o cantón, destacando as súas empresas e desenvolvemento técnico. No pasado foron importantes os tecidos de seda e algodón, e aínda seguen a ser actividades relevantes para a economía local. O cantón de Zúric é o de maiores ingresos da confederación Helvética, sendo sede de importantes empresas, ademais de contar coa cidade de Zúric, capital económica de Suíza.

Transporte
----------

Os ferrocarrís atravesan os principais vales do cantón. O nó central de comunicacións está en Zúric, onde un gran número de ferrocarrís se conectan ao sistema nacional e internacional de transporte ferroviario. A estación de trens de Zúrich é a máis importante de Suíza, ademais de ser unha das máis transitadas do mundo. As principais compañías europeas, como SBB, ÖBB ou DB, conectan Zúric coas principais capitais de Europa.

O aeroporto máis importante de Suíza está tamén no cantón de Zúric, o Aeroporto Internacional de Zúric, a 12 km do centro da cidade, sede da compañía suíza de aviación, a Swiss International Air Lines.

Distritos
---------

Distritos del cantón de Zúric.
O cantón de Zúric está dividido en doce distritos:

* Zúric
* Affoltern
* Andelfingen
* Bülach
* Dielsdorf
* Dietikon
* Hinwil
* Horgen
* Meilen
* Pfäffikon
* Uster
* Winterthur

*Véxase tamén**:* Comunas de Zúrich.

Cidades
-------

Cidades do cantón de Zúric.

| **Comuna** | Poboación (31 de decembro de 2005) |
| --- | --- |
| Zúric | 343.157 habitantes |
| Winterthur | 92.963 habitantes |
| Uster | 29.730 habitantes |
| Dübendorf | 22.562 habitantes |
| Dietikon | 22.104 habitantes |
| Wetzikon | 19.313 habitantes |
| Wädenswil | 19.298 habitantes |
| Horgen | 17.812 habitantes |
| Kloten | 16.949 habitantes |
| Thalwil | 16.281 habitantes |
| Adliswil | 15.623 habitantes |
| Regensdorf | 15.425 habitantes |
| Volketswil | 15.097 habitantes |
| Illnau-Effretikon | 15.021 habitantes |
| Bülach | 14.815 Habitantes |
| Schlieren | 13.211 habitantes |
| Küsnacht | 12.869 habitantes |
| Opfikon | 12.779 habitantes |
| Stäfa | 12.721 habitantes |
| Wallisellen | 12.367 habitantes |
| Zollikon | 11.770 habitantes |
| Meilen | 11.767 habitantes |
| Richterswil | 11.359 habitantes |
| Rüti | 11.347 habitantes |
| Affoltern am Albis | 10.133 habitantes |
|

Notas
-----

1. ↑  Definicións no *Dicionario da Real Academia Galega* e no Portal das Palabras para *zuriqués*.

| * v
* c
* e
Cantóns de Suíza |
| --- |
| Bandeira de Suíza | 
* Escudo de Argovia Argovia
* Escudo de Appenzell Interior Appenzell Interior
* Escudo de Appenzell Exterior Appenzell Exterior
* Escudo de Basilea-Campo Basilea-Campo
* Escudo de Basilea-Cidade Basilea-Cidade
* Escudo de Berna Berna
* Escudo de Friburgo Friburgo
* Escudo de Glarus Glarus
* Escudo dos Grisóns Grisóns
* Escudo de Lucerna Lucerna
* Escudo de Neuchâtel Neuchâtel
* Escudo de Nidwalden Nidwalden
* Escudo de Obwalden Obwalden
* Escudo de Sankt Gallen Sankt Gallen
* Escudo de Schaffhausen Schaffhausen
* Escudo de Schwyz Schwyz
* Escudo de Soleura Soleura
* Escudo de Tesino Tesino
* Escudo de Tugovia Turgovia
* Escudo de Uri Uri
* Escudo de Valais Valais
* Escudo de Vaud Vaud
* Escudo de Xenebra Xenebra
* Escudo de Xura Xura
* Escudo de Zug Zug
* Escudo de Zúric Zúric

 | Escudo de Suíza |

|  |  |
| --- | --- |
| Control de autoridades | 
* Wd: Q11943
* WorldCat
* VIAF: 140174177
* BIBSYS: 90944805
* BNF: 11946410j
* CiNii: DA01416627
* FAST: 1330582
* GEC: 0073461
* GeoNames: 2657895
* GND: 4068041-1
* Google Maps: 7205399167026015871
* GOV: object\_191052
* HDS: 007381
* ISNI: 0000 0001 1012 8866
* LCCN: n83137870
* MusicBrainz: ID
* NKC: ge128978
* OSM: 1690227
* SUDOC: 255657889
* TGN: 7003765

 |